అడవికి రాజైన సింహం తన వృద్ధాప్యం, అనారోగ్యాల వల్ల రాజు పదవి నుంచి తప్పుకోవాలని, అడవికి కొత్త రాజును నియమించాలని అడిగింది. ఎవరినీ నియమిద్దామని మంత్రి ఏనుగును అడిగింది. అక్కడే ఉన్న కోతి "ఓ మృగరాజా! మానవులు ఎక్కువ మంది కోరిక ప్రకారం పాలకులను ఎంచుకుంటారు. మనమూ అలాగే చేద్దాం." అన్నది. పెద్దపులి, నక్క, ఎలుగుబంటిలు పోటీకి వచ్చాయి. పది రోజుల్లో అడవి జీవులతో సమావేశమై వాటి అభిప్రాయం ప్రకారం కొత్త రాజును నియమిస్తానన్నది.
నక్క అడవి అంతా కలియ తిరుగుతూ పెద్దపులి, ఎలుగుబంటిల గురించి చెడుగా ప్రచారం చేయడం మొదలు పెట్టింది. వాటి చరిత్ర గురించి లేనివి కల్పించి యధేచ్ఛగా వాటి గురించి అనరాని, వినలేని పదజాలాలతో చెడుగా చెప్పింది. అవి గెలిస్తే అడవికి రాబోయే కష్టాలను గురించి చెప్పింది. ఎలుగుబంటి కూడా నక్క బాటలోనే పులి గురించి, ఎలుగుబంటి గురించి చెడుగా ప్రచారం చేసింది. పెద్దపులి మాత్రం ప్రశాంతంగా ఉంటూ అడవి అంతా కలియ తిరుగుతూ సమస్యల్ని పరిశీలించింది. ఎన్నికలు అయ్యాయి. అడవిలోని జీవులన్నీ పెద్దపులినే రాజుగా ఎన్నుకున్నాయి. నక్క, ఎలుగుబంటి ఒకదాని గురించి మరొకటి చెడుగా ప్రచారం చేయడం వల్ల, ఈ చరిత్ర హీనులను పాలకుడిగా ఎన్నుకుంటే కష్టాలు తప్పవని భావించాయి. అందుకే ఒకరిపై మరొకరు అనవసరంగా నిందలు వేసుకునే కంటే జనానికి ఉపయోగపడే పనులు చేస్తే మంచిది. అడవి జీవులు మేథావులు కాబట్టి మంచి రాజును ఎన్నుకోవడంలో తెలివిగా ప్రవర్తించాయి.
adaviki rajaina simham tana vruddhaapyam, anarogyala valla raju padavi nunchi tappukovaalani, adaviki kotta rajunu niyaminchaalani adigindi. evarinee niyamiddaamani mantri enugunu adigindi. akkade unna kothi "oo mrugaraja! maanavulu ekkuva mandi korika prakaaram paalakulanu enchukuntaaru. manamuu alaage cheddam." annadi. peddapuli, nakka, elugubantilu potiki vachayi. padi rojullo adavi jeevulatho samavesamai vaati abhiprayam prakaaram kotta rajunu niyamistaanannadi.
nakka adavi antaa kaliya tirugutuu peddapuli, elugubantila gurinchi chedugaa prachaaram cheyadam modalu pettindi. vaati charitra gurinchi lenivi kalpinchi yadhechchagaa vaati gurinchi anarani, vinaleni padajaalaalato chedugaa cheppindi. avi geliste adaviki raboye kashtaalanu gurinchi cheppindi. elugubanti kuudaa nakka batalone puli gurinchi, elugubanti gurinchi chedugaa prachaaram chesindi. peddapuli maatram prasaantamgaa untuu adavi antaa kaliya tirugutuu samasyalni pariseelinchindi. ennikalu ayyai. adavilooni jeevulannee peddapuline rajuga ennukunnaayi. nakka, elugubanti okadaani gurinchi marokati chedugaa prachaaram cheyadam valla, ee charitra heenulanu palakudiga ennukunte kashtaalu tappavani bhavinchayi. anduke okaripai marokaru anavasaramgaa nindalu vesukune kante jananiki upayogapade panulu cheste manchidi. adavi jeevulu methavulu kabatti manchi rajunu ennukovadamlo telivigaa pravartinchaayi.